joelniklaus/EU_Wikipedias huggingface dataset:
Ida Haapala

Ida Haapala (s. 2001) on suomalainen suunnistaja. Hän edustaa seuratasolla Espoon Suuntaa.

Suunnistuksen nuorten MM-kilpailuissa Haapala voitti vuonna 2019 pitkän matkan kilpailun. Nuorten EM-kilpailuissa hän saavutti vuonna 2018 kultaa pitkällä matkalla ja vuonna 2017 pronssia sprintissä. SM-tasolla Haapala on voittanut nuorten sarjoissa useita kertoja kultaa, pronssia ja hopeaa.

Aikuisten arvokilpailuissa Haapalan paras henkilökohtainen suoritus on 16. sija vuoden 2022 EM-kilpailuiden pitkällä matkalla sekä 9. sija vuoden 2021 maailmancupin Ruotsin osakilpailuissa pitkällä matkalla. Lisäksi vuoden 2022 EM-kilpailuiden viestissä hän juoksi avausosuuden viidenneksi sijoittuneessa Suomen naisten kakkosjoukkueessa.

Suunnistuksen lisäksi Haapala on kilpaillut maastohiihdossa.

Lähteet 

Suomalaiset suunnistajat
Vuonna 2001 syntyneet
Elävät henkilöt
Andrew Tate

Emory Andrew Tate III (s. 14. joulukuuta 1986 Chicago, Illinois, Yhdysvallat) on brittiläis-yhdysvaltalainen entinen potkunyrkkeilijä ja internet-persoona.

Elämä ja ura 

Tate syntyi Chicagossa ja kasvoi Lutonissa Englannissa, jossa hän on viettänyt suurimman osan elämästään. 2010-luvun puolivälissä hän muutti Romaniaan.

Tate on siirtynyt potkunyrkkeily-uransa jälkeen vaikuttajamarkkinointiin. Hänen sisältöään pidetään laajasti naisvihamielisenä. Tästä johtuen muunmuassa palveluntarjoaja YouTube on estänyt Taten kanavan ja poistanut hänen sisältöjään. Myös Twitter ja TikTok ovat estäneet hänen sisältöjensä julkaisun.

Rikosepäilyt 
Tate on kertonut YouTube-videollaan Romaniaan muuttonsa johtuneen osittain siitä, että maassa on hankalampaa saada syytteitä raiskauksesta. Huhtikuussa 2022 Romanian poliisi tutki Taten ja hänen veljensä asunnon 21-vuotiaan yhdysvaltalaisnaisen ilmoitettua viranomaisille joutuneensa pysymään asunnossa vastentahtoisesti. Romanian viranomaiset kertoivat saman vuoden heinä-elokuussa Tateen kohdistuvan tutkinnan liittyvän myös epäilyihin ihmissalakuljetuksesta ja raiskauksesta. Elokuussa 2022 viranomaiset sanoivat tutkinnan olevan edelleen käynnissä. Andrew Tate ja hänen veljensä Tristan Tate kiistävät syytteet.

Lähteet 

Yhdysvaltalaiset potkunyrkkeilijät‎
Englantilaiset potkunyrkkeilijät‎
Internet-persoonat
Vuonna 1986 syntyneet
Elävät henkilöt
Mies joka kuoli

Mies joka kuoli (engl. The Man Who Died) on Antti Tuomaisen samannimiseen romaaniin perustuva tv-sarja. Se sai ensiesityksen 19. kesäkuuta 2022 ja nousi kahdessa viikossa kesäkuun katsotuimmaksi sarjaksi Elisa Viihde Viaplayssa.

Kuusiosaisen, mustan huumorin sävyttämässä rikoskomediassa Jussi Vatasen esittämä, menestyvä haminalainen sieniyrittäjä Jaakko Kaunismaa kuulee lääkärikäynnillään kuolevansa myrkytykseen. Kellon tikittäessä Jaakko päättää tarttua siihen, mitä vielä on jäljellä – pelastaa sieniyritys, kerätä sato, hoitaa sovittu tilaus japanilaisille asiakkaille ja, ennen kaikkea, paljastaa murhaajansa. Ensimmäistä kertaa vuosiin Jaakko tuntee todella olevansa elossa.

Sarjan muissa rooleissa nähdään Saara Kotkaniemi Sara Soulié, Kari Hietalahti, Eiji Mihara, Matti Onnismaa, Elias Westerberg, Antti Virmavirta, Satu Tuuli Karhu, Kari Väänänen, Janne Reinikainen, Sakari Kuosmanen, Pekka Strang, Jari Virman sekä Shinji Ishigaki, Matvei German ja Takuyo Kawachi.

Sarjan käsikirjoittaja on Brendan Foley (UK) ja ohjaaja Samuli Valkama (FI). Kirjailija Antti Tuomainen osallistui sarjan syntyyn suomentamalla englanninkielisen dialogin. Kirjan ovat sovittaneet sarjaksi tuottaja Markku Flink ja Brendan Foley.

Alkuperäissarjan Elisa Viihteelle tuotti ReelMedia Oy. Sarjan osatuottaja on saksalainen ndF International Production. Sarjan muut rahoittajat ovat Business Finland, Haminan kaupunki ja Kaakon elokuvakomissio. Taiwanin kuvauksista vastasivat Volos Films ltd ja Taipein elokuvakomissio.

Sarja kuvattiin lähes kokonaisuudessaan Haminassa ja sen lähiympäristössä. Kuvaukset alkoivat Haminassa 15. kesäkuuta ja päättyivät syyskuun alussa 2021.

Tuotanto

Tuottaja.                       Markku Flink / ReelMedia

Vastaavat tuottajat      Marko Röhr / ReelMedia

                                      Johanna Enäsuo / ReelMedia

                                      Eric Welbers / ndF IP

                                      Joe Broido / ndF IP

                                      Laura Kuulasmaa / Elisa Viihde

  Tuotantojohtaja      Pauli Pentti

  Linjatuottaja               Outi Limnell

  Ohjaaja                       Samuli Valkama

  Käsikirjoittaja             Brendan Foley

  Alkuperäisteos           perustuu Antti Tuomaisen samanimiseen kirjaan

  Adaptaatio/sovitus     Brendan Foley ja Markku Flink

  Tuotantoyhtiöt             ReelMedia

                                        ndF International Production

Lähteet

2020-luvun televisiosarjat
Elisa Viihde -alkuperäissarjat
Suomalaiset rikossarjat
Saarijärven yhtenäiskoulu

Saarijärven yhtenäiskoulu on Saarijärven keskustassa sijaitseva yhtenäiskoulu. Saarijärven yhtenäiskoulu on julkinen koulu, johon kuuluu luokat 1–10. Koulun nykyinen rehtori on Anssi Hemminki.

Lähteet 

Saarijärven peruskoulut
Tuulen tie

Tuulen tie on Kai Hyttisen toinen studioalbumi. Se ilmestyi vuonna 1970.

Kappaleet

Sivu 1 
  (alk. ”In The Summertime”)
 
  (alk. ”Le stagioni dell'amore”)
  (alk. ”Marie”)
  (alk. ”La Maritza”)
  (alk. ”Walk With Me”)

Sivu 2 
  (alk. ”Rain”)
  
  (alk. ”Let It Be Me”)
  (alk. ”Immer Mehr”)
  (alk. ”El Condor Pasa”)

Lähteet 

Vuoden 1970 albumit
Kai Hyttisen albumit
Tsunekazu Ishihara

Tsunekazu Ishihara () on japanilainen videopelisuunnittelija, ohjaaja ja tuottaja. Hän työskentelee Pokémon-tuoteperhettä hallinnoivassa The Pokémon Companyssä yhtiön toimitusjohtajana.

Lähteet 

Japanilaiset henkilöt
Nintendon entinen henkilöstö
Japanilaiset videopelisuunnittelijat
Blondi (elokuva)

Blondi () on vuonna 2022 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Andrew Dominik. Elokuva perustuu Joyce Carol Oatesin vuonna 2000 julkaistuun romaaniin, ja se kertoo fiktiivisen tarinan näyttelijä Marilyn Monroen elämästä. Monroeta elokuvassa esittää Ana de Armas. Muita rooleja esittävät muun muassa Adrien Brody, Bobby Cannavale, Xavier Samuel ja Julianne Nicholson.

Elokuva on osittain kuvattu mustavalkoiseksi. Elokuva sai NC-17-ikärajan Yhdysvalloissa seksuaalisen sisällön vuoksi, ollen ensimmäinen suoratoistopalveluissa julkaistava NC-17-ikärajoitettu elokuva.

Blondi sai maailmanensi-iltansa syyskuussa 2022 Venetsian elokuvajuhlilla, missä se kilpaili Kultaisesta leijonasta. Elokuva sai myös rajoitetun teatterilevityksen Yhdysvalloissa. Elokuva julkaistiin Netflixissä 28. syyskuuta 2022. Elokuva sai ristiriitaisia arvosteluja kriitikoilta, jotka ylistivät de Armaksen roolisuoritusta, mutta kritisoivat Dominikin graafista kuvausta Monroen elämästä; monet pitivät sitä eksploitatiivisena sekä epäeettisenä ratkaisuna.

Näyttelijät

Lähteet

Aiheesta muualla 
 

Vuoden 2022 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset romaaneihin perustuvat elokuvat
Netflix-alkuperäiselokuvat
Juri Lypa

Juri Lypa (; 5. toukokuuta 1900 Odessa, Venäjän keisarikunta – 20. elokuuta 1944) oli ukrainalainen kirjailija. Hänen isänsä oli Ivan Lypa ja puolisonsa Halyna Zaharijasevytš-Lypa.

Lypa asui vuodesta 1920 Puolassa ja Galitsiassa. Vuonna 1929 hän valmistui lääkäriksi Poznańin yliopistosta. Hän kuoli palvellessaan lääkärinä Ukrainan kapina-armeijassa.

Lypa julkaisi vuodesta 1919 muutamia runokokoelmia. Hän perusti vuonna 1929 Varsovassa Jevhen Malanjukin kanssa kirjallisen Tank-ryhmän, jonka keskeinen ideologi hän oli. Hän kirjoitti yhden romaanin, kolme novellikokoelmaa sekä yhden esseekokoelman (1935), jossa hän käsitteli ukrainalaisen kirjallisuuden tulevaisuutta. Hän kirjoitti myös runsaasti lehtiartikkeleita ja hahmotteli niissä niin sanotun Mustanmeren opin. Lisäksi hän kirjoitti kirjallisuuskritiikkiä. Vaikka hän ei perustellut ajatuksiaan erityisen hyvin, hän oli loisteliaan tyylinsä ansiosta suosittu Galitsiassa ja ukrainalaisten emigranttien keskuudessa. Lypa kirjoitti myös lääketieteellisistä aiheista, kuten suosittuja kirjoja lääkekasveista.

Lähteet

Aiheesta muualla

Ukrainalaiset kirjailijat
Lääkärit
Vuonna 1900 syntyneet
Vuonna 1944 kuolleet
Family Research Council

Family Research Council (lyh. FRC) on Washington (DC):ssä, yhdysvalloissa, sijaitseva tutkimuskeskus. FRC on James Dobsonin perustama järjestö, joka on kampanjoinut muun muassa aborttikysymyksessä syntymättömien lapsien oikeutta puolustaen. FRC:een kuuluu kaksi tutkimuslaitosta: aborttiin ja bioetiikkaan keskittynyt Center for Human Life and Bioethics sekä perhettä ja avioliittoa vahvistava Center for Marriage and Family Studies. FRC kertoo toimivansa ihmiselämää puolustavan kulttuurin, uskonnonvapauden ja perheiden kukoistuksen puolesta.

Family Research Council tekee myös yhteiskunnallista vaikuttamista. FRC:n kampanjaorganisaatio on nimieltään FRC Action. FRC on tukenut muun muassa avioliiton määrittelyä ainoastaan miehen ja naisen väliseksi sopimukseksi.

Puheenjohtajat  
 1984–1988: Gerald P. Regier
 1988–1999: Gary Bauer
 2000–2003: Kenneth L. Connor
 2003– Tony Perkins

Lähteet

Viitteet

Aiheesta muualla 
 Järjestön verkkosivusto

Yhdysvaltalaiset kristilliset järjestöt
Kristillinen politiikka
Yhdysvaltain politiikka
Konservatismi
Hyväntekeväisyysjärjestöt
Armenian julkinen televisio

Armenian julkinen televisio (ARMTV, AMPTV) () () on armenialainen yleisradioyhtiö, joka perustettiin vuonna 1956.

Televisiokanavat 
Yhtiöllä on yksi kansallinen televisiokanava:
 Armenia 1, yleiskanava, lähettää muun muassa uutisia, kulttuuri- ja historiaohjelmia sekä urheilua.

Lähteet

Aiheesta muualla 

 Viralliset verkkosivut
Karen Demirtšjan -rakennuskompleksi

Karen Demirtšjan -rakennuskompleksi on Jerevanissa, Armeniassa sijaitseva monitoimihalli, joka valmistui vuonna 1983. Se on nimetty Armenian neuvostotasavallan kommunistisen puolueen pääsihteerin Karen Demirtšjanin mukaan. Rakennuskompleksi on toiminut muun muassa yhtenä vuoden 2010 jääkiekon 3. divisioonan maailmanmestaruuskilpailuiden kisapaikkana, ja siellä on järjestetty myös vuoden 2011 lasten Eurovision laulukilpailu. Rakennuskompleksilla on järjestetty lukuisia konsertteja, ja siellä ovat esiintyneet muiden muassa Garou, Jethro Tull, Deep Purple, Joe Cocker, Lara Fabian ja Charles Aznavour.

Rakennuskompleksilla järjestetään myös vuoden 2022 lasten Eurovision laulukilpailu 11. joulukuuta 2022.

Rakenne 
Rakennuskompleksilla on ainutlaatuinen suunnittelu. Ylhäältäpäin katsottuna koko rakennus muistuttaa muodoltaan isoa lintua, joka avaa siipensä. Sen arkkitehtonisiin konsepteihin kuuluu 1008 istuinta sisältävä osa, jonka avulla voidaan nopeasti yhdistää kaksi suurta salia ja tuoda esiin lisää istuimia.

Kompleksi koostuu seuraavista halleista:
Urheilutapahtumiin ja konsertteihin käytettävä pääareena, jonka kapasiteetti on 6 000 paikkaa, laajennettavissa 8 800 paikkaan.
Konserttisali, jonka kapasiteetti on 1 900 paikkaa.
Urheiluhalli, jonka kapasiteetti on 2 000 istumapaikkaa.
Hajastan-konferenssisali
Argišti-sali diplomaattisia tapaamisia varten
Suuri aula, jota käytetään näyttelyihin ja muihin tapahtumiin.

Lähteet

Aiheesta muualla 

Urheiluhallit
Armenian urheilupaikat
Jerevanin rakennukset ja rakennelmat
Jerevanin urheilu
Facundo Pellistri

Facundo Pellistri Rebollo (s. 20. joulukuuta 2001 Montevideo) on uruguaylainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Manchester Unitedia. Hän on pelannut Uruguayn maajoukkueessa tammikuusta 2022 alkaen.

Pellistri edusti kotimaassaan Peñarolia. Hän siirtyi englantilaisseura Manchester Unitediin lokakuussa 2020 mutta ei ole vielä heinäkuuhun 2022 mennessä pelannut seuran edustusjoukkueessa. Tammikuusta 2021 kesään 2022 hän pelasi lainalla espanjalaisseura Alavésissa 33 ottelua Espanjan pääsarjassa.

Pellistri pelasi Uruguayn maajoukkueessa ensimmäisen kerran tammikuussa 2022 MM-karsintaottelussa Paraguayta vastaan, mitä seurasivat MM-karsintaottelut Venezuelaa ja Perua vastaan helmi-maaliskuussa. Heinäkuun 2022 loppuun mennessä hän on pelannut kuusi maaottelua.

Lähteet 

Uruguaylaiset jalkapalloilijat
Vuonna 2001 syntyneet
Elävät henkilöt
Alejandro Garnacho

Alejandro Garnacho Ferreira (s. 1. heinäkuuta 2004 Madrid, Espanja) on espanjalais-argentiinalainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Manchester Unitedia.

Garnacho pelasi Espanjassa Atlético Madridin junioreissa. Hän siirtyi englantilaisseura Manchester Unitedin organisaatioon lokakuussa 2020. Edustusjoukkueessa hän pelasi ensimmäiset minuuttinsa Valioliigassa vuonna 2022 huhtikuussa Chelseaa ja toukokuussa Crystal Palacea vastaan.

Garnacho pelasi Espanjan juniorimaajoukkueissa mutta siirtyi vuonna 2022 edustamaan Argentiinan alle 20-vuotiaiden maajoukkuetta.

Lähteet 

Argentiinalaiset jalkapalloilijat
Vuonna 2004 syntyneet
Elävät henkilöt
Rodrigo Muniz

Rodrigo Muniz (s. 4. toukokuuta 2001 São Domingos do Prata) on brasilialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Fulhamia.

Muniz edusti kotimaansa pääsarjassa Flamengoa ja lainasopimuksella Coritibaa. Hän pääsi kentälle yhdessä Copa Libertadoresin ottelussa. Hän siirtyi englantilaisseura Fulhamiin elokuussa 2021. Hän pelasi Fulhamin sarjanousuun päättyneellä kaudella 2021–2022 Englannin mestaruussarjassa 25 ottelua ja teki niissä viisi maalia.

Lähteet 

Brasilialaiset jalkapalloilijat
Vuonna 2001 syntyneet
Elävät henkilöt
Lyanco

Lyanco Evangelista Silveira Neves Vojnovic (s. 1. helmikuuta 1997 Vitória), pelaajanimeltään Lyanco, on brasilialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Southamptonia.

Lyanco edusti kotimaansa juniorisarjoissa Botafogoa ja São Pauloa, joista jälkimmäisen edustusjoukkueeseen hän nousi kesällä 2015. Hän siirtyi Italiaan kesällä 2017 ja edusti siellä Torinoa sekä alkuvuoden 2019 lainasopimuksella Bolognaa. Hän pelasi neljän kauden aikana Serie A:ssa 59 ottelua ja teki niissä yhden maalin, toukokuussa 2019 Bolognan kotiottelussa Parmaa vastaan. Lokakuussa 2020 hän teki Italian cupissa maalin Torinon kotiottelussa Lecceä vastaan. Lyanco siirtyi englantilaisseura Southamptoniin elokuussa 2021. Hän pelasi kaudella 2021–2022 Englannin Valioliigassa 15 ottelua, joista yhdeksän ottelua avauskokoonpanossa.

Lähteet 

Brasilialaiset jalkapalloilijat
Vuonna 1997 syntyneet
Elävät henkilöt
Kookosvesi

Kookosvesi on kookospähkinän siemenvalkuaisen sisältämä neste, jota käytetään myös juomaksi. Kookosvesi kerätään tavallisesti kookospähkinän ollessa vielä nuori ja vihreä, koska nuoressa kookospähkinässä kookosvettä on enemmän ja sen maku saattaa olla parempi. Eniten kookosvettä on noin 7–9 kuukauden ikäisissä kookospähkinöissä. Kookosvesi on eri asia kuin kookosmaito tai -kerma, joiden valmistukseen käytetään myös kookoksen maltoa eli sen valkoista sisäosaa. Kookospähkinöitä viljellään trooppisissa ja subtrooppisissa maissa.

Kookosvesi maistuu hieman makealta ja kookokselta. 94–95 prosenttia siitä on vettä ja loput ravintoaineita: kookosvesi sisältää erityisen paljon kaliumia ja natriumia. Pienemmässä määrin siinä on magnesiumia, kalsiumia ja fosforia. Yhdessä desilitrassa makeuttamatonta kookosvettä on noin 17 kaloria. Kookosveden kemiallinen koostumus kuitenkin vaihtelee pähkinän iän, mullan koostumuksen ja kookospalmun elinympäristön mukaan. Aasialainen keittiö hyödyntää kookosvettä esimerkiksi pataruoissa.

Kookosvettä on lääketieteessä käytetty suun kautta ja suonensisäisesti ruoansulatuksesta johtuvan nestehukan hoitoon. Toisaalta se ei välttämättä ole nestehukan hoitoon muita juomia parempi vaihtoehto. Kookosvedellä on myös hapettumista estäviä ominaisuuksia, ja se saattaa madaltaa verenpainetta. Kookosvesi saattaa paljon kulutettuna nostaa liiallisesti veren kaliumtasoa, mikä voi johtaa munuaisongelmiin ja sydämen epäsäännölliseen sykkeeseen.

Aasiassa kookosvedellä on myös uskonnollisia merkityksiä.

Markkinointi 
Kookosvesi on ollut perinteisesti suosittu tuote trooppisissa maissa. 2000-luvulla kookosveden markkinat alkoivat kasvaa. 2010-luvulla sen kysyntä kasvoi huomattavasti maailmanlaajuisesti, ja sitä alettiin markkinoida aktiivisten ihmisten juomana ja superruokana. Kookosvedessä on elektrolyyttejä ja on jonkin verran näyttöä siitä, että se olisi verrattavissa urheilujuomiin.

Kaupassa myytäviä kookosvesijuomia voidaan tehdä myös tiivisteestä, ja kookosveden maku voi vaihdella kasvupaikan mukaan. Kaupassa myytäviin kookosvesiin saatetaan lisätä sokeria, makuaineita tai hedelmämehua. Kookosvettä syntyy paljon myös kookosmaidon ja -kermantuotannon sivutuotteena, ja kaupallisten kookosvesijuomien sisältämä kookosvesi saattaa olla peräisin monesta eri lähteestä.

Lähteet 

Mehut
Idän ja lännen lapset

Idän ja lännen lapset (Der Palast) on saksalainen televisiosarja, joka sijoittuu vuoteen 1989 kun Itä- ja Länsi-Saksa eivät olleet vielä yhdistyneet, ja Berliinissä oli muuri, joka jakoi kaupungin kahtia. Svenja Jung esittää sarjassa kaksoisroolin kaksosina.

Marlene ja Christine ovat identtiset kaksoset, jotka ovat kasvaneet erillään toisistaan; Christine itäpuolella ja Marlene lännessä. Kun Marlene on liikematkalla itäpuolella, hän näkee sattumalta itsensä näköisen naisen tanssijana Friedrichstadt-Palastissa, revyy-teatterissa joka oli ja on Euroopan suurin. He eivät tienneet toistaan yli 20 vuoteen, ja päätyvät lopuksi vaihtamaan osia keskenään, ja toinen jää itään kun toinen matkustaa länteen.

Lähteet

Aiheesta muualla 
 

Saksalaiset draamasarjat
2020-luvun televisiosarjat
Burtonport

Burtonport on kalastajakylä Donegalin kreivikunnassa Irlannin tasavallassa. Sen irlantilainen nimi on Ailt an Chorráin tai Ailt a' Chorráin. Siellä on arvioitu olevan 1100 asukasta. Kylän nimi on saatu entisen ajan maanomistajan mukaan, jonka nimi oli Burton Conyngham ja joka rakensi taloja läheiselle  Rutlandin saarelle. Kylän lähellä on myös toinen saari, Arranmore.

Lähteet 

Irlannin kylät
HK Zemgale/LLU

HK Zemgale/LLU on latvialainen jääkiekkoseura, joka on perustettu vuonna 2002. Seura pelaa kaudella 2022–2023 Latvian pääsarjassa sekä Suomen toiseksi korkeimmalla sarjatasolla Mestiksessä. Seuran kotikaupunki on Jelgava. Zemgale voitti Latvian pääsarjassa mestaruuden kaudella 2021–2022. Seuran kotihallin Jelgavas ledus hallen kapasiteetti on 1 500 katsojaa.

Lähteet

Aiheesta muualla 

 Seuran kotisivut

Latvialaiset jääkiekkoseurat
Ege Zulu

Ege Zulu (oikealta nimeltään Eugene Mokulu) on suomalainen rap-artisti, laulaja ja lauluntekijä. Hän teki läpimurron vuonna 2021 ilmestyneellä Swengari-albumillaan. Ege Zulun Oi maamme Helsinki -albumi ilmestyi syksyllä 2022.

Elämä ja ura 
Ege Zulu on kotoisin Helsingistä. Hän varttui Roihuvuoressa kuusilapsisessa perheessä. Ege Zulun vanhemmat ovat kotoisin Kongosta. Hänen isänsä on pastori. 

Ege Zulu on nimennyt Asan esikuvakseen. Rap-musiikin tekemisestä hän innostui, kun Asa vieraili hänen koulussaan, Porolahden ala-asteella. 

Levytysuran Ege Zulu aloitti vuonna 2018. Hänellä on levytyssopimus PME Recordsille. Tunnetuimpia kappaleita ovat Fantasiaa ja Valmiina futaa, jossa on mukana Gettomasa.

Elokuussa 2022 Ege Zulu organisoi Itä-Helsingissä järjestetyn Nähää kentäl -ystävyysjalkapalloturnauksen, jossa pelattiin vuoden 2022 parhaan huudin tittelistä. Turnauksen voitti Myyrmäen joukkue.[]

Diskografia

Studioalbumit 
 Swengari (2021)
 Oi maamme Helsinki (2022)

EP:t 
 Elämänvaiheit (2019)
 Klassikot EP (2021)

Singlet 
 Mona Lisa (2018)
 Valmiina futaa (2021)
 Väkivaltaa (2022)
 Kelle? (2022)
 Melankolia (2022)

Lähteet

Aiheesta muualla 
PME Records - Ege Zulu
 Itä-Helsinkiä hehkuttava artisti laukoo suorat sanat nuorison merkkivaateilmiöstä: "Jos et ole huumekauppias, niin..."

Suomalaiset hip hop -artistit
Alexis Mac Allister

Alexis Mac Allister (s. 24. joulukuuta 1998 Santa Rosa) on argentiinalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia.

Mac Allister siirtyi englantilaisseura Brighton & Hove Albioniin tammikuussa 2019 mutta jatkoi vielä lainasopimuksilla Argentiinassa ja pelasi ensimmäisen Englannin Valioliigan ottelunsa maaliskuussa 2020.

Mac Allister pelasi Argentiinan alle 23-vuotiaiden maajoukkueessa vuosina 2020–2021 ja olympiajoukkueessa Tokion olympialaisissa kesällä 2021. Argentiinan A-maajoukkueessa hän pelasi ensimmäiset kaksi otteluaan syyskuussa 2019 ja palasi maajoukkueeseen vuonna 2022. Hän on pelannut viisi A-maaottelua heinäkuun 2022 loppuun mennessä.

Lähteet 

Argentiinalaiset jalkapalloilijat
Vuonna 1998 syntyneet
Elävät henkilöt
Helsingin eteläinen suomalainen seurakunta

Helsingin eteläinen suomalainen seurakunta (vuodesta 1956 Johanneksen seurakunta) oli vuosina 1906–1999 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Johanneksenkirkkoa sekä kaupunkilähetyksen Betania-rukoushuonetta.

Seurakunta perusti Suomenlinnaan Suomen ainoan sotilaskirkon vuonna 1929, joka palautui seurakunnalle vuonna 1960. Vuonna 1935 valmistui Mikael Agricolan kirkko. Rippikoulun kävijät perustivat vuonna 1913 Nuorten toveruusliikkeen ja vuodesta 1930 lähtien seurakunnassa toimi erityinen nuorisopappi. Vuonna 1956 seurakunta muutti nimensä Johanneksen seurakunnaksi ja vuonna 1968 tästä erosi Agricolan seurakunta. Molemmat seurakunnat liitettiin vuonna 1999 tuomiokirkkoseurakuntaan.

Papisto 
Seuraavat henkilöt ovat toimineet Helsingin eteläisen suomalaisen seurakunnan ja Johanneksen seurakunnan kirkkoherroina:
 1907–1926: Karl August Hildén
 1926–1951: Paavo Virkkunen
 1952–1970: Erkki Kurki-Suonio
 1971–1983: Toivo Saarilahti
 1983–?: Raimo Tillanen

Katso myös 
 Helsingin eteläinen ruotsalainen seurakunta
 Helsingin pohjoinen ruotsalainen seurakunta
 Helsingin pohjoinen suomalainen seurakunta 
 Sörnäisten ruotsalainen seurakunta 
 Sörnäisten suomalainen seurakunta

Lähteet

Viitteet 

Helsingin entiset evankelis-luterilaiset seurakunnat
Helsingin eteläinen ruotsalainen seurakunta

Helsingin eteläinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 5. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Johanneksenkirkkoa sekä kaupunkilähetyksen Betania-rukoushuonetta.

Papisto 
Seuraavat henkilöt ovat toimineet Helsingin eteläisen ruotsalaisen seurakunnan kirkkoherroina:
 1907–1909: Ludvig Alexander Wennerström
 1911–1919: Emil Savolin
 1921–1923: Max von Bonsdorff
 1923–1951: Alfred Johannes Bäck
 1952–1966: Max Oterdahl
 1966–1979: John Forsberg
 1979–? Helge Hildén

Katso myös 
 Helsingin eteläinen suomalainen seurakunta 
 Helsingin pohjoinen ruotsalainen seurakunta
 Helsingin pohjoinen suomalainen seurakunta 
 Sörnäisten ruotsalainen seurakunta 
 Sörnäisten suomalainen seurakunta

Lähteet

Viitteet 

Helsingin entiset evankelis-luterilaiset seurakunnat
Helsingin pohjoinen suomalainen seurakunta

Helsingin pohjoinen suomalainen seurakunta (Vuosina 1942–1955 Keski-Helsingin seurakunta ja vuosina 1955–1999 Vanhankirkon seurakunta) oli vuosina 1906–1999 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 2. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Suurkirkkoa ja Vanhaa kirkkoa. Vuonna 1939 Huopalahden seurakunta liitettiin Helsinkiin ja vuonna 1942 seurakunta jakaantui kahtia Keski-Helsingin ja Töölön seurakuntiin.

Jaetut seurakunnat 
 1942 – Töölön seurakunta
 Meilahden seurakunta
 Taivallahden seurakunta
 1956 – Lauttasaaren seurakunta
 1956 – Helsingin tuomiokirkkoseurakunta

Papisto 
Seuraavat henkilöt toimivat Helsingin pohjoisen suomalaisen seurakunnan kirkkoherroina:
 1906–1908: Juuso Hedberg
 1909–1925: Erkki Kaila
 1925–1947: A. W. Kuusisto

Keski-Helsingin seurakunta
 1948–1955: K. A. Santavuori

Vanhankirkon seurakunta
 1957–1968: Helmer Virkkunen
 1970–1975: Mauri Larkio
 1976–1978: Tapio Havulinna
 1979–1994: Jaakko Palomurto

Katso myös 
 Helsingin eteläinen ruotsalainen seurakunta
 Helsingin eteläinen suomalainen seurakunta 
 Helsingin pohjoinen ruotsalainen seurakunta 
 Sörnäisten ruotsalainen seurakunta 
 Sörnäisten suomalainen seurakunta

Lähteet

Viitteet 

Helsingin entiset evankelis-luterilaiset seurakunnat
Helsingin pohjoinen ruotsalainen seurakunta

Helsingin pohjoinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 1. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Suurkirkkoa ja Vanhaa kirkkoa. Vuonna 1956 seurakunta määrättiin jaettavaksi kahtia ja perustettavaksi Tuomaan seurakunta, joka aloitti toimintansa vuonna 1961. Seurakunta liitettiin vuonna 2009 Johanneksen seurakuntaan.

Papisto 
Seuraavat henkilöt toimivat Helsingin pohjoisen ruotsalaisen seurakunnan kirkkoherroina:
 1907–1910 Frans Ludvig Bengelsdorff
 1912–1923: Carl Gustaf Olsoni
 1925–1956: Gösta Moliis-Mellberg
 1957–1978: Sigtrygg Serenius
 1978–1981: Hans von Bergman
 1981–1987: Börje Lillsjö
 1987–2004: Jaakko Kuusinen
 2004–2006: Nils Göran Särs

Katso myös 
 Helsingin eteläinen ruotsalainen seurakunta
 Helsingin eteläinen suomalainen seurakunta 
 Helsingin pohjoinen suomalainen seurakunta 
 Sörnäisten ruotsalainen seurakunta 
 Sörnäisten suomalainen seurakunta

Lähteet

Viitteet 

Helsingin entiset evankelis-luterilaiset seurakunnat
Sörnäisten ruotsalainen seurakunta

Sörnäisten ruotsalainen seurakunta () oli vuosina 1906–1976 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi pohjoiseen seurakuntaan. Jumalanpalveluksia varten seurakunta käytti Kallion kirkkoa, kaupunkilähetyksen rukoushuonetta Harjussa sekä SLEY:n Pyhän Sydämen kappelia. Vuonna 1961 osa seurakuntalaisista siirtyi juuri perustettuun Markuksen seurakuntaan.

Papisto 
Seuraavat henkilöt toimivat Sörnäisten ruotsalaisen seurakunnan kirkkoherroina:
 1907–1944: Samuel Wilhelm Roos
 1946–1962: Gunnar Lindblom
 1963–1976: Åke Lindholm

Katso myös 
 Helsingin eteläinen ruotsalainen seurakunta
 Helsingin eteläinen suomalainen seurakunta 
 Helsingin pohjoinen ruotsalainen seurakunta
 Helsingin pohjoinen suomalainen seurakunta 
 Sörnäisten suomalainen seurakunta

Lähteet

Viitteet 

Helsingin entiset evankelis-luterilaiset seurakunnat
Espoon seurakunta

Espoon seurakunta oli Espoon pitäjän kristillinen emäseurakunta vuosina 1451–1950. Espoon seurakunta perustettiin ilmeisesti jo 1300-luvulla Kirkkonummen kappeliseurakunnaksi ja se asetettiin emäseurakunnaksi vuonna 1451. Vuonna 1950 Espoon seurakunta jaettiin kielellisellä perusteella suomalaiseen ja ruotsalaiseen seurakuntaan.

Lokakuussa 1921 kansalaiskokuksessa ehdotetiin Leppävaaran irroittamista omaksi seurakunnaksi, mutta hanke raukesi Huopalahden itsenäistymisen myötä. Vuonna 1929 Kauniaisten, Kilon ja Leppävaaran asukkaat yrittivät muodostaa alueelle sekä suomen- että ruotsinkielisen seurakunnan, mutta eri ei toteutunut.

Espoon suomenkielisestä seurakunnasta erotettiin vuonna 1960 Tapiolan seurakunta, ja sen jäljelle jäänyt osa jaettiin vuonna 1964 Kanta-Espoon, Etelä-Espoon ja Leppävaaran seurakuntiin. Myöhemmin Etelä-Espoon seurakunta on vielä jaettu Olarin ja Espoonlahden seurakuntiin. Myös Kauniainen kuului Espoon seurakuntiin vuoteen 1978 saakka, jolloin Kauniaisten suomalainen ja ruotsalainen seurakunta itsenäistyivät.

Papisto 
Seuraavat henkilöt ovat toimineet Espoon seurakunnan kirkkoherroina:
 1458–1500: Henricus
 1500–1532: Martinus
 1533–1551: Laurentius
 1554–1561: Henricus Stephani Herkäpaeus
 1563–1786: Ericus Stephani Hercke
 1586–1615: Olaus Stephani
 1615–1616: Andreas Henrici
 1616–1619: Bartholdus S. Zachaeus
 1619: Hieronymus Laurentii
 1620–1649: Johannes Martini Brennerus
 1650–1684: Martinus Johannis Brennerus
 1684–1704: Sveno Martini Brennerus
 1705–1716: Johan Molsdorffer
 1721–1739: Abraham Collin
 1739–1742: Johan Braxer
 1744–1773: Elias Cajander
 1775–1793: Nils Crusell
 1795–1816: Adam Johan Tamelander
 1819–1832: Ezechiel Hildeen
 1835–1848: Jakob Algot Gadolin
 1851–1871: Gabriel Geitlin
 1873–1895: Karl Erenius
 1897–1905: Aksel August Abraham Fleege
 1907–1930: Karl Oskar Fontell
 1932–1947: Lennart Byman
 1947–1950: Thure af Björksten

Lähteet 

Espoon seurakunnat
Suomen entiset evankelis-luterilaiset seurakunnat
Espoon historia
The Falling Man

The Falling Man () on Associated Press -kuvaaja Richard Drewin 11. syyskuuta 2001 ottama kuva. Kuvassa näkyy kaksoistornien pohjoistornista putoava henkilö, oletettavasti mies, syyskuun 11. päivän terroritekojen aikana. Kuvassa oleva tuntematon henkilö oli oletettavasti loukussa pohjoistornin ylemmissä kerroksissa, ja on epäselvää, putosiko hän vahingossa vai hyppäsikö hän tahallaan. Valokuva on otettu tarkalleen klo 9.41. Kuva sai aluksi paljon kritiikkiä, mutta ajan kuluessa kuvasta tuli kuuluisa ja muistettava.

Mies on tuntematon, mutta on arveltu että hän olisi ollut joko Norberto Hernandez, Windows on the World -ravintolan kondiittori, tai Jonathan Briley, Windows on the World -ravintolan äänisuunnittelija.

Torneista hyppäsi ja putosi jopa 200 ihmistä, jotka saivat nimen "jumpers" (suom. hyppääjät). Hyppääjistä otettiin monta kuvaa, mutta tästä tietystä kuvasta on tullut erityisen kuuluisa.

Tunnistamattomat henkilöt
Valokuvat
Syyskuun 11. päivän iskut
Goulding

Goulding on muun muassa seuraavien henkilöiden sukunimi:

 Edmund Goulding (1891–1959), brittiläinen elokuvaohjaaja ja -käsikirjoittaja
 Ellie Goulding (s. 1986), brittiläinen laulaja-lauluntekijä ja kitaristi
 Grantley Goulding (1874–1944), brittiläinen pika-aitajuoksija ja olympiamitalisti
 Ray Goulding (1922–1990), yhdysvaltalainen koomikko
Rosina

Rosina on italiankielinen naisen etunimi. Se on ruusua merkitsevän Rosa-nimen hellittelymuoto. Rosina voi olla myös lyhentymä nimestä Eufrosina (), joka pohjautuu nimeen Eufrosyne (kreik. ’iloinen, kirkas’).

Digi- ja väestötietoviraston mukaan Suomessa on elokuuhun 2022 mennessä tilastoitu noin 340 Rosina-nimistä naista.

Nimipäivät 
Vuosina 1705–1706 Rosinalla oli Suomen almanakassa (molempina vuosina) kaksi nimipäivää: 24. maaliskuuta ja 19. heinäkuuta.

Tunnettuja Rosinoita 
 Rosina Heikel (1842–1929), suomalainen lääkäri, Pohjoismaiden ensimmäinen naislääkäri
 Rosina Lavonius (1821–1890), suomalainen seurapiirikaunotar, Oulun läänin kuvernöörin Alexander Lavoniuksen puoliso
 Rosina Lhévinne (1880–1976), venäläissyntyinen yhdysvaltalainen pianisti ja pianopedagogi
 Rosina Schneeberger (s. 1994), itävaltalainen alppihiihtäjä
 Rosina Storchio (1872–1945), italialainen oopperalaulaja
 Rosina Tengén (1861–1943), suomalainen laulaja ja laulunopettaja

Kuvitteellisia Rosinoita 
 Rosina, yksi päähenkilöistä Wolfgang Amadeus Mozartin oopperassa La finta semplice (1769)
 Rosina, yksi päähenkilöistä Gioachino Rossinin oopperassa Sevillan parturi (1816)
 Rosina Käkriäinen, yksi päähenkilöistä Joel Lehtosen kirjassa Putkinotko (1919–1920)
 Rosina Rusina, henkilöhahmo Marjatta Kurenniemen kirjassa Onnelin ja Annelin talo (1966)

Lähteet 

Etunimet
Mestis-kausi 2022–2023

Kausi 2022–2023 on jääkiekon Mestiksen 23. kausi. Sarjassa pelaa edellisen kausien tapaan 14 joukkuetta. Uutena joukkueena mukana on latvialainen HK Zemgale, joka on Latvian pääsarjan hallitseva mestari ja ensimmäinen ulkomaalainen joukkue Mestiksessä.

Joukkueet

Runkosarja 
Runkosarjassa pelataan 14 joukkueen nelinkertainen sarja eli 52 ottelua. Runkosarjan päätyttyä kymmenen parasta joukkuetta etenevät pudotuspeleihin ja kaksi viimeistä suomalaista joukkuetta joutuvat karsintaan.

Sarjataulukko

Pistepörssi

Maalivahtien torjuntapörssi
Vähintään 1/3 otteluista

Lähteet

Mestis-kaudet
Jääkiekkosarjojen kausi 2022–2023
Tommi Hynynen

Tommi Juhani Hynynen (20. tammikuuta 1987 – 2. lokakuuta 2020) oli suomalainen valokuvaaja. Hynynen oli itseoppinut valokuvaaja, jonka valokuvaharrastus alkoi 12-vuotiaana.

Ammattimaisen kuvaamisen Hynynen aloitti noin 2005 aluksi kiertämällä motocross-kilpailuissa ja myymällä kuvia lehdille. Tämän jälkeen tuli työpaikka urheiluvaatteiden maahantuojan leivissä, missä Hynynen kuvasi tuotteet verkkokauppaa varten ja päivitti verkkokaupan sivuja. Hääkuvauksia, lapsikuvauksia ym. tuli jatkuvasti lisää ja n. 2010 Hynynen perusti oman toiminimen ja ryhtyi yrittäjäksi. Kesällä 2012 Hynynen kiersi eri kesäfestareita ja kuvasi esiintyjiä City-lehdelle.

Hynynen on ollut still-kuvaajana elokuvissa 95, Supermarsu, Tove ja Tuntematon sotilas. Aku Louhiniemen Tuntemattoman sotilaan juliste on Hynysen kuvaama. Lisäksi Hynynen on ollut still-kuvaajana muun muassa televisiosarjoissa Roba ja Syke.

Lokakuussa 2017 WSOY julkaisi Jari Olavi Rantalan kirjoittaman Tuntematon sotilas -elokuvakirjan, jossa on useita Hynysen ottamia kuvia.

Hynynen menehtyi lokakuussa 2020 sairauskohtaukseen.

Vuonna 1987 syntyneet
Vuonna 2020 kuolleet
Suomalaiset valokuvaajat
Espanjan ympäriajo 2022

Espanjan ympäriajo 2022 oli järjestyksessään 77. maantiepyöräilyn Espanjan ympäriajo. Se alkoi Utrechtista 19. elokuuta ja päättyi Madridin 11. syyskuuta 2022. Kilpailun kolme ensimmäistä etappia ajettiin Alankomaissa. Kilpailun kokonaispituus oli 3,280.5 kilometriä.

Kokonaiskilpailun voitti belgialainen Remco Evenepoel kahden minuutin ja kahden sekunnin erolla toiseksi tulleeseen espanjalaiseen Enric Masiin. Kolmanneksi tuli espanjalainen Juan Ayuso, neljän minuutin ja 57 sekunnin erolla voittaja Evenepoeliin. Pistekilpailun voitti tanskalainen Mads Pedersen, mäkikirikilpailun ecuadorilainen Richard Carapaz, nuorten kilpailun Remco Evenepoel ja joukkuekilpailun UAE Team Emirates.

Etapit 

Lähde: procyclingstats.com

Joukkueet

Kokonaiskilpailun lopputulos

Lähteet 

Espanjan ympäriajo
Pyöräilykausi 2022
Halo (Formula 1)

Halo on Formula 1 -auton kuljettajaa suojaava turvakaari.

Halon on kestettävä 225 km/h nopeudella tapahtuva pyörän törmäys. Sen on kestettävä 125 kilonewtonin staattinen kuorma rikkoutumatta. Se saa painaa 7 kiloa. Kaari täytyy hankkia FIA:n hyväksymältä toimittajalta. Siihen saa lisätä ilmanohjaimia.

Halo tuli formula-autoihin pakolliseksi vuonna 2018. FIA alkoi tutkia ohjaamon suojauksen parantamista erityisesti kuljettaja Jules Bianchin kuolemaan johtaneen onnettomuuden jälkeen vuonna 2014. Jo 2010-luvun alussa oli testattu täysin katettua ohjaamoa ja turvakaaria. Halon luonnoksia nähtiin ensimmäisen kerran 2015. Ajatus on peräisin Mercedes-Benzin F1-tallilta, mutta sittemmin FIA otti kehitystyön ohjat itselleen. FIA simuloi kaaren vaikutusta, ja totesi, että yhdessäkään aiemmassa onnettomuudessa halosta ei olisi ollut haittaa, ja useimmiten se olisi ollut hyödyksi.

Joidenkin kuljettajien mielestä halo haittaisi näkyvyyttä ajettaessa ylämäkeen, esimerkiksi Span Eau Rouge -mutkassa. Jotkut epäilivät, että halo myös vaikeuttaisi autosta poistumista onnettomuuden jälkeen, mutta FIA:n testien mukaan halo itse asiassa jättäisi autosta poistumiselle entistä enemmän tilaa.  

Formulakuljettaja Guanyu Zhou luki halon ansioksi sen, että hän säilyi elossa, kun hänen Alfa Romeo -autonsa kääntyi kolarissa ylösalaisin Britannian Grand Prix'ssä 2022 .

Lähteet 

Formula 1
Formula 1 -autot
Mono Junk

Mono Junk (oik. Kimmo Rapatti) on suomalainen teknoartisti, sekä Suomen vanhimpiin teknolevymerkkeihin kuuluvan Dum Recordsin perustaja. Mono Junkin kappale ”Channel B” on saavuttanut laajaa kansainvälistä suosiota.

Diskografia

Studioalbumit 
 Vanished (2019)

EP:t 
 State of Funk (2016)
 Deep in My Mind (2016)
 Halo EP (2017)
 Pata EP (2017)
 Propaganda Moscow: Code Four (2020)

Lähteet 

Suomalaiset elektronisen musiikin artistit
Calgary Wranglers

Calgary Wranglers on AHL-liigassa pelaava kanadalainen jääkiekkoseura Calgarysta, Albertasta. Joukkue toimii NHL-Joukkue Calgary Flamesin farmijoukkueena. Joukkue pelaa kotiottelunsa Scotiabank Saddledomella, Calgaryn kaupungissa, Albertassa.

Joukkue kaudella 2022–2023 
(Tilanne 19. lokakuuta 2022)

Lähde: EliteProspects

Joukkueenjohto 
 Päävalmentaja: Mitch Love 
 Toimitusjohtaja: Brad Pascall 

Lähde: EliteProspects

Lähteet

Aiheesta muualla 

AHL-seurat
Calgary Flames
Alberta
Vuonna 2022 perustetut urheiluseurat
Jean-Jacques

Jean-Jacques (oik. Jean-Jacques Bortolaï, s. 17. tammikuuta 1956) on uransa lopettanut ranskalainen laulaja. Jean-Jacques edusti Monacoa Eurovision laulukilpailussa 1969 kappaleella Maman, Maman ja sijoittui kuudenneksi. Laulajanuransa jälkeen Jean-Jacques on toiminut rugbyvalmentajana kotikaupungissaan Toulonissa.

Diskografia

EP:t
Maman (1969)
Comme vous (1969)

Lähteet

Ranskalaiset laulajat
Monacon euroviisuedustajat
Vuoden 1969 euroviisuedustajat
Vuonna 1956 syntyneet
Elävät henkilöt
Steven Alzate

Steven Alzate (s. 8. syyskuuta 1998 Lontoo, Englanti, Yhdistynyt kuningaskunta) on kolumbialainen jalkapalloilija, pelipaikaltaan keskikenttäpelaaja. Hän edustaa kaudella 2022–2023 Belgian Jupiler Pro Leaguessa pelaavaa Standard Liègea lainalla englantilaisseura Brighton & Hove Albionista.

Alzate pelasi Englannissa Leyton Orientin junioreissa ja nousi kakkosliigassa pelanneeseen edustusjoukkueeseen helmikuussa 2017. Hän siirtyi Brightoniin kesällä 2017 mutta aloitti reservijoukkueessa ja pelasi vuoden 2018 jälkipuoliskon lainasopimuksella kakkosliigaa Swindon Townin joukkueessa. Valioliigaa hän on pelannut Brightonin joukkueessa 19 ottelua kaudella 2019–2020, 15 ottelua kaudella 2020–2021 ja yhdeksän ottelua kaudella 2021–2022. Ainoan valioliigamaalinsa hän on tehnyt helmikuussa 2021, kun hän teki vieraskentällä Liverpoolia vastaan pelatun ottelun ainoan maalin.

Alzate pelasi Kolumbian maajoukkueessa ensimmäiset kaksi otteluaan marraskuussa 2019. Hän on pelannut syyskuun 2022 loppuun mennessä seitsemän A-maaottelua ja niissä kolme kertaa avauskokoonpanossa.

Lähteet 

Kolumbialaiset jalkapalloilijat
Vuonna 1998 syntyneet
Elävät henkilöt
Jeremy Sarmiento

Jeremy Leonel Sarmiento Morante (s. 16. kesäkuuta 2002 Madrid, Espanja) on ecuadorilais-englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia.

Sarmiento pelasi englantilaisseura Charlton Athleticin ja vuosina 2018–2021 portugalilaisseura Benfican junioreissa. Hän siirtyi Brightoniin heinäkuussa 2021. Hän pelasi kaudella 2021–2022 viisi valioliigaottelua. Toisessa liigaottelussaan joulukuussa 2021 West ham Unitedia vastaan hän pelasi avauskokoonpanossa mutta joutui loukkaantumisen vuoksi vaihtoon jo 13. minuutilla. Hän palasi reisivammansa jälkeen reservijoukkueeseen maaliskuussa ja valioliigajoukkueesen huhtikuussa mutta oli kauden lopulla jälleen poissa uuden reisivamman takia.

Sarmiento pelasi Englannin nuorisomaajoukkueissa, muun muassa yhden ottelun alle 17-vuotiaiden Euroopan-mestaruuskilpailuissa 2019. Hän pelasi Ecuadorin A-maajoukkueessa ensimmäisen kerran lokakuussa 2021. Hän on pelannut heinäkuun 2022 loppuun mennessä kahdeksan A-maaottelua ja niissä kolme kertaa avauskokoonpanossa.

Lähteet 

Ecuadorilaiset jalkapalloilijat
Englantilaiset jalkapalloilijat
Vuonna 2002 syntyneet
Elävät henkilöt
Moisés Caicedo

Moisés Isaac Caicedo Corozo (s. 2. marraskuuta 2001 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia.

Caicedo aloitti liigauransa kotimaassaan Independiente del Vallen joukkueessa. Hän siirtyi helmikuussa 2021 englantilaisseura Brightoniin. Syyskauden 2021 hän pelasi lainalla belgialaisseura Beerschotissa. Hän pelasi Belgian liigassa 12 ottelua, joista kymmenen ottelua avauskokoonpanossa, ja teki maalin Genkiä vastaan marraskuussa. Valioliigassa hän pääsi kentälle huhtikuussa 2022 ja pelasi kauden lopulla kahdeksan liigaottelua, jotka kaikki avauskokoonpanossa. Avausottelussaan vieraskentällä Arsenalia vastaan Caicedo syötti Brightonin voittomaalin. Hän teki maalin toukokuussa 4–0-voittoon päättyneessä kotiottelussa Manchester Unitedia vastaan.

Caicedo pelasi Ecuadorin A-maajoukkueessa ensimmäisen kerran lokakuussa 2020 MM-karsintaottelussa Argentiinaa vastaan. Hän pelasi Copa Américassa 2021 joukkueensa kaikissa viidessä ottelussa. Hän on pelannut heinäkuun 2022 loppuun mennessä 23 A-maaottelua ja niissä 22 kertaa avauskokoonpanossa. Hän on tehnyt maalin lokakuussa 2020 toisessa maaottelussaan MM-karsinnassa Uruguayta vastaan ja marraskuussa 2021 MM-karsintaottelussa Chileä vastaan.

Lähteet 

Ecuadorilaiset jalkapalloilijat
Vuonna 2001 syntyneet
Elävät henkilöt
Julio Enciso

Julio César Enciso (s. 23. tammikuuta 2004 Caaguazú) on paraguaylainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Brighton & Hove Albionia.

Enciso pelasi kotimaansa pääsarjassa Libertadin joukkueessa vuosina 2019–2022. Hän siirtyi kesällä 2022 englantilaisseura Brightoniin.

Enciso pelasi Paraguayn A-maajoukkueessa ensimmäisen kerran kesä-heinäkuussa 2021 Copa Américassa, kun hän tuli muutamaksi minuutiksi vaihdosta kentälle kahdessa ottelussa. Hän on pelannut heinäkuun 2022 loppuun mennessä kuusi A-maaottelua ja niissä kaksi kertaa avauskokoonpanossa.

Lähteet 

Paraguaylaiset jalkapalloilijat
Vuonna 2004 syntyneet
Elävät henkilöt
Oxkangarin Betel-seurakunta

Oxkangarin Betel-seurakunta () on Vöyrin Oravaisissa, tarkemmin Oxkangarin saaristokylässä, sijaitseva helluntaiseurakunta. Seurakunta on perustettu vuonna 1925. Seurakunnan tausta on Oxkangarin herätyksessä ja kirkkonummelaisen Gunnar Bengströmin työssä 1920- ja 1930-luvuilla, jolloin monet kyläläiset tulivat uskoon ja kastettiin. Seurakunnalla on ollut rukoushuoneet Oxkangarin keskustassa sekä Djupsundissa.

Seurakunnan saarnaajina ja johtajina ovat vuosien aikana toimineet mm. Albert Sigfrids, Mikael Westerlund, Gunnar Backman, Harry Blomberg, Torsten Hellström, Rolf Strömvall ja Kaj Kanto.

Lähteet

Viitteet 

Oravainen
Vöyrin seurakunnat
Suomen helluntaiseurakunnat
Marcos Senesi

Marcos Nicolás Senesi Barón (s. 10. toukokuuta 1997 Concordia) on argentiinalainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Bournemouthia.

Senesi edusti kotimaassaan San Lorenzoa. Hän siirtyi alankomaalaisseura Feyenoordiin syyskuussa 2019. Hän pelasi Eredivisiessa kolmen kauden aikana 80 ottelua ja teki niissä kuusi maalia. Hän teki kaksi maalia Alankomaiden cupissa kaudella 2019–2020 ja yhden maalin Konferenssiliigassa kaudella 2021–2022. Hän siirtyi Englannin Valioliigan Bournemouthiin elokuussa 2022.

Senesi pelasi Argentiinan nuorten maajoukkueissa. Hän pelasi Argentiinan A-maajoukkueessa ensimmäisen kerran kesäkuussa 2022 ystävyysottelussa Viroa vastaan.

Lähteet 

Argentiinalaiset jalkapalloilijat
Vuonna 1997 syntyneet
Elävät henkilöt
Luis Sinisterra

Luis Fernando Sinisterra Lucumí (s. 17. kesäkuuta 1999 Santander de Quilichao) on kolumbialainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Leeds Unitedia.

Sinisterra edusti kotimaassaan Once Caldasia. Hän siirtyi alankomaalaisseura Feyenoordiin heinäkuussa 2018. Hän pelasi Eredivisiessa neljän kauden aikana 76 ottelua ja teki niissä 20 maalia, joista kaksitoista kaudella 2021–2022. Hän pelasi Eurooppa-liigassa seitsemän ottelua, joissa hän teki yhden maalin, ja Konferenssiliigassa 12 ottelua, joissa hän teki kuusi maalia. Hän siirtyi Englannin Valioliigan Leeds Unitediin heinäkuussa 2022.

Sinisterra pelasi Kolumbian joukkueessa alle 20-vuotiaiden maailmanmestaruuskilpailuissa 2019 ja teki kaksi maalia Tahitia vastaan. Hän pelasi Kolumbian A-maajoukkueessa ensimmäisen kerran lokakuussa 2019 ystävyysottelussa Algeriaa vastaan. Hän on pelannut heinäkuun 2022 loppuun mennessä viisi A-maaottelua, joissa kolme kertaa avauskokoonpanossa.

Lähteet 

Kolumbialaiset jalkapalloilijat
Vuonna 1999 syntyneet
Elävät henkilöt
Korkeakoski (Juupajoki)

Korkeakoski on Juupajoen keskustaajama ja sen suurin taajama 822 asukkaallaan. Kylässä asuu noin puolet kunnan asukkaista. Korkeakoskella sijaitsee terveyskeskus, kunnanvirasto ja luokat 3-9 käsittävä koulukeskus. Myös vuonna 1898 perustettu Walleniuksen Wapriikki -niminen Suomen ensimmäinen koneellinen kenkätehdas sijaitsee Korkeakoskella.

Lähteet 

Juupajoki
Henkilökohtainen budjetointi

Henkilökohtainen budjetointi on sosiaali- ja terveydenhuollon palvelujen järjestämistapa, jossa käyttäjä valitsee ja hankkii palveluita hänelle myönnetyllä henkilökohtaisella budjetilla. Vammaisten henkilöiden henkilökohtaisen budjetoinnin kokeiluhanke järjestettiin Suomessa vuosina 2016-2019. Kokeilun tulos on Terveyden ja hyvinvoinnin laitoksen laatima ehdotus Suomen henkilökohtaisen budjetoinnin mallista.

Lähteet

Aiheesta muualla 
http://henkilokohtainenbudjetointi.fi/
Julkiset palvelut
Vammaisuus
Raakavuota

Raakavuota on eläimen käsittelemätön tai jo suolattu vuota. Joskus raakavuodaksi kutsutaan vain ison eläimen vuotaa, ja pienen eläimen raakavuotaa kutsutaan raakanahaksi. Raakavuota syntyy, kun pyydetty eläin nyljetään. Sen jälkeen raakavuota käsitellään suolaamalla, puhdistamalla ja parkitsemalla se. Raakavuodan käsittelyn jälkeen syntynyttä materiaalia kutsutaan vuodaksi. Tuhannesta kilogrammasta naudan raakavuotaa tulee noin 200–300 kg nahkaa. Jos raakavuotaa ei parkita, se kovettuu kuivuessaan, ja siitä voidaan valmistaa esimerkiksi rumpuja, kalvoja tai köysiä. Raakavuodasta tehdään myös koiran puruluita. Puhdistuksen aikana raakavuotaan saattaa tulla reikiä, jos nahan työstäjä on varomaton kaapiessaan nahkaa. 

Raakavuota saatetaan myydä nahkatehtaaseen parkitsemista varten. Raakavuodan laatuun ja myyntihintaan vaikuttaa se, onko siinä vaurioita. Vaurioita saattaa tuottaa eläimen sairaus tai vamma tai eläimen tai raakavuodan huolimaton käsittely joko teurastamossa tai varastoinnin aikana. Raakavuotien tuotannossa saattaa avustaa myös kone, joka nylkee eläimen. Koneellinen nylkeminen tuottaa usein raakavuotia, joissa on vähemmän vaurioita kuin ihmisen leikkaamissa vuodissa.

Lähteet 

Nahka
Andrei Turtšak

Andrei Anatoljevitš Turtšak (, s. 20. joulukuuta 1975) on venäläinen poliitikko.

Turtšak valmistui Pietarin valtion ilmailu- ja avaruusinstrumentoinnin yliopistosta 1998.
Hän oli Pihkovan alueen parlamentin edustajana ja 2009–2017 alueen kuvernööri. Turtšakin sanotaan päässeen kuvernöörin asemaansa 33-vuotiaana, koska hänen isänsä, Leninets-holding-yhtiön johtaja Anatoli Turtšak oli Vladimir Putinin judokaveri.

Lokakuussa 2017 Turtšak valittiin Yhtenäinen Venäjä -puolueen yleisneuvoston puoluesihteeriksi.
Marraskuussa hänet nimitettiin liittoneuvostoon Pihkovan alueelta.

Viitteet

Venäläiset poliitikot
Vuonna 1975 syntyneet
Value Them Both Amendment

Value Them Both Amendment oli hylätty muutos Yhdysvaltojen Kansasin osavaltion perustuslakiin, joka oli äänestyslipussa samaan aikaan Kansasin esivaalien aikaan 2. elokuuta 2022. Ennakkoäänestys alkoi heinäkuun 13. päivänä. Perustuslakimuutos koski aborttioikeutta Kansasin osavaltiossa. Perustuslakimuutos olisi muun muassa määrittänyt sen, että Kansasin perustuslaki ei takaa aborttioikeutta, vaan olisi antanut Kansasin osavaltioparlamentin päättää aborttilainsäädännöstä. Kansasin osavaltion korkein oikeus teki vuonna 2019 linjauksen, että Kansasin perustuslaki takaa oikeuden aborttiin. Perustuslakimuutoksen vastustaminen pitäisi tilanteen entisellään.

Perustuslakimuutoksen kieltä on luonnehdittu tahallaan harhaanjohtavaksi. Muutoksessa muun muassa haluttiin kieltää osavaltion rahoittamat abortit, vaikka osavaltio jo valmiiksi on kieltänyt aborttien rahoittamisen julkisista varoista. Äänestyksen ajankohtaa on myös sanottu tarkoitukselliseksi: osavaltion republikaanit väitetysti ajoittivat äänestyksen tarkoituksella esivaalien (eivätkä varsinaisten vaalien) äänestyslipulle, toivoen pientä äänestysprosenttia. Perustuslakimuutos sai kuitenkin monia äänestäjiä liikkelle, ja äänestysaktiivisuus olikin huomattavasti odotettua suurempi.

Tulokset

Lähteet 

Kansas